**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. **ՀՀ տարածքային կառավարման և ենթակառուցվածքների նախարարություն** | | **29,01,2022** |
|  |
| ԳՍ//1839-2022 |
|  | |  |
| 1. Նախագծի նախաբանում հղում կատարել նաև ՀՀ քաղաքացիական օրենսգրքի 685-րդ և 688-րդ հոդվածներին, իսկ նախաբանում նշված «17-րդ հոդվածը» նշել ««ե» կետի» բառերից հետո, 2. Նախագիծը համապատասխանեցնել «Նորմատիվ իրավական ակտերի մասին» ՀՀ օրենքի 11-րդ հոդվածի 1-ին մասի 6-րդ կետին, 3. Նախագծի 5-րդ կետի 2-րդ ենթակետում նշված «սույն որոշման ուժի մեջ մտնելուց հետո» բառերը փոխարինել «սույն կետի 1-ին ենթակետով նախատեսված աշխատանքների ավարտից հետո» բառերով, 4. Հաշվի առնելով, որ Նախագծի 6-րդ կետով նախատեսվում է միայն մեկ լրացում կատարել, նշված կետում և Նախագծի վերնագրում «լրացումներ» բառը փոխարինել «լրացում» բառով։   Տեղեկացնում ենք նաև, որ համաձայն «Պետական գույքի կառավարման մասին» ՀՀ օրենքի 7-րդ հոդվածի 1-ին մասի 17-րդ կետի՝ պետական գույքի անհատույց օգտագործման տրամադրման լիազորությունը վերապահված է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին։  Միաժամանակ հայտնում ենք, որ Նախագծին կից ներկայացված հատակագծերում առկա են նաև 400.77 ք.մ. մակերեսով շինություններ, որոնք Նախագծում հիշատակված չեն։ | Ընդունվել է։  Ընդունվել է։  Ընդունվել է։  Ընդունվել է։  Ընդունվել է ի գիտություն։    Հիշյալ շինությունը հանդիսանում է հուշարձան դամբարան։ | |
| 1. **Ֆինանսների նախարարություն** | | **27.01.2022** |
| 01/8-3/1468-2022 |
| ՀՀ կառավարության որոշման նախագծի լրամշակված տարբերակի վերաբերյալ դիտողություններ և առաջարկություններ չունի: |  | |
| **3․ ՀՀ էկոնոմիկայի նախարարություն** | | **01.02.2022** |
|  |
| 01/1037-2022 |
| ՀՀ Էկոնոմիկայի նախարարությունն առաջարկություններ և դիտողություններ չունի «Աղձք» պատմամշակութային արգելոց ստեղծելու, «Աղձք» պատմամշակութային արգելոցի մասնաճյուղ ստեղծելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ։ | Ընդունվել է ի գիտություն։ | |
| **4․ ՀՀ կադաստրի կոմիտե** | | **25,01,2022** |
| ՍԹ/717-2022 |
| ՀՀ կառավարության 2003 թվականի դեկտեմբերի 24-ի «Հայաստանի Հանրապետության Արագածոտնի մարզի Աղձքի գյուղական համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N 1903-Ն որոշման համաձայն՝ «Աղձք» հուշարձանի տարածքի մակերեսը 1.24 հա է:  Նախագծին կից ներկայացված հողամասի հատակագծի համաձայն՝ «Աղձք» պատմամշակութային արգելոցի զբաղեցրած տարածքի մակերեսը կազմում է 0.17804 հա, որում, ըստ կադաստրային քարտեզի և Կադաստրի կոմիտեում առկա օրթոհատակագծերի, ներառված չեն հուշարձանի փաստացի սահմանազատված տարածքի (շուրջ 0.208 հա)՝ 02-008-0010-0040 կադաստրային ծածկագրով հողամասը և 02-008-0010-0023 կադաստրային ծածկագրով հողամասի մի հատվածը, ինչպես նաև կադաստրային քարտեզում առկա են որոշ անճշտություններ՝ կապված գույքերի տեղադրությունների, հողամասերի նպատակային նշանակությունների և մակերեսների հետ:  Հաշվի առնելով վերոգրյալը՝ առաջարկում ենք Նախագիծը շրջանառության մեջ դնել կադաստրային քարտեզում ՀՀ կառավարության 2021 թվականի ապրիլի 29-ի «Կադաստրային քարտեզում հայտնաբերված սխալների ուղղման կարգը սահմանելու մասին» N 698-Ն որոշմամբ սահմանված կարգով ուղղումներ կատարելուց և հուշարձանի փաստացի սահմանազատված տարածքի նոր չափագրման նյութեր ներկայացնելուց հետո: | **Ընդունվել է կատարվել է նոր չափագրություն, որի արդյունքում պարզվել է, որ** 02-008-0010-0023 կադաստրային ծածկագրով հողատարածքի վրա առկա է բնակելի տուն՝ բնակիչներով։ Արգելոցի տարածքը որոշվել է սահմանել 0.20925 հա, որը N 34/12.1/3689-2022, ելից գրությամբ փետրվարի 21-ին ներկայացվել է ՀՀ կադաստրի կոմիտե։ | |
|  |  | |

|  |  |
| --- | --- |
| **ՀՀ Արդարադատության նախա­րա­րություն** | **04․03․2022** |
| N//9025-2022 |
| 1.««Աղձք» պատմամշակութային արգելոց տեղծելու, «Աղձք» պատմամշակութային արգելոցի մասնաճյուղեր ստեղծելու և ՀՀ կառավարության 2003 թվականի մարտի 7-ի N 312-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում՝ «8-րդ հոդվածի» բառերից հետո անհրաժեշտ է լրացնել «1-ին մասի» բառերը:  2.Նախագծի 2-րդ կետի 1-ին ենթակետն առաջարկում ենք հանել և համապատասխան կարգավորումը նախատեսել 2-րդ կետով: | Ընդունվել է։ |
| **ՀՀ վարչապետի աշխատակազմ** | 01/11.3/9248-2022 |
| **15.03.2022** |
| Նախագծով նախատեսվում է ՀՀ կառավարության 2003 թվականի մարտի 7-ի N 312-Ն որոշման մեջ լրացում կատարել, մինչդեռ ՀՀ կառավարության 2021 թվականի նոյեմբերի 18-ի N 1902 -Լ որոշման 1-ին հավելվածի 37.1-ին կետով նախատեսված է «Աղձք» բնապատ­մա­կան արգելոց ստեղծելու, «Աղձք» բնապատմական արգելոցի մասնաճյուղ ստեղծելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ ***լրացումներ*** կատարելու մասին» Հայաս­տանի Հանրապետու­թյան կառավարության որոշման նախագծի ներկայացում ՀՀ Վարչապետի աշխատակազմ» միջոցառումը։   1. Նախագծի 1-ին կետում «...մարզի «Աղձք» բառերից հետո բացակայում է համայնքի վերաբերյալ նշումը։ 2. Նախագծի 3-րդ կետով նախատեսված է, որ «Աղձք» պատմամշակութային արգելոցի պահպանման և շահագործման ծախսերը իրականացվելու են «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպության միջոցների հաշվին, սակայն, հարկ ենք համարում նշել, որ համաձայն ՊՈԱԿ-ների ֆինանսական վիճակի վերաբերյալ 2020 թվականի հրապարակված հաշվետության վերը նշված ՊՈԱԿ-ը ստացել է պետական բյուջեից ֆինասավորում 778,125.7 հազ. ՀՀ դրամ: Ուստի առաջարկում ենք հաշվի առնել այն հանգամանքը, որ, չնայած ստեղծվելիք մասնաճյուղի պահպանման ծախսերը  իրականացվելու են «Պատմամշակութային արգելոց-թանգարանների և պատմական միջավայրի պահպանության ծառայություն» ՊԱՈԿ-ի միջոցների հաշվին, սակայն վերջինիս ՀՀ պետական բյուջեից լրացուցիչ ֆինանսավորում տրամադրելու անհրաժեշտություն չի առաջանում: Այս մասը, կարծում ենք, պետք է նախագծում հստակ ֆիքսված լինի: 3. Նախագծի 4-րդ կետով նախատեսվում է ստեղծել «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակեր­պու­թյան «Աղձք» պատմամշակութային արգելոցի ***մասնա­ճյուղերը***, մինչդեռ նախագծի վերնագրում նշվում է«..... «ԱՂՁՔ» ՊԱՏՄԱՄՇԱԿՈՒԹԱՅԻՆ ԱՐԳԵԼՈՑԻ ՄԱՍՆԱՃՅՈՒՂ ՍՏԵՂԾԵԼՈՒ...» մասին։ 4. Նախագծով չի նախատեսվում կարգավորում «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակեր­պու­թյան «Աղձք» պատմամշակութային արգելոց» մասնա­ճյուղի հաշվառումն ապահովելու վերաբերյալ, մինչդեռ «Պետական ոչ առևտրային կազմակերպությունների մասին» օրենքի 8-րդ հոդվածի 3-րդ մասի համաձայն Հայաստանի Հանրապետությունում պետական կազմակերպության մասնաճյուղերն, օրենքով սահմանված կարգով, ենթակա են հաշվառման` իրավաբանական անձանց գրանցում իրականացնող մարմնի կողմից: 5. Առաջարկում ենք նախագծը ևս մեկ անգամ քննարկել Տարածքային կառավարման և ենթակառուցվածքների նախարարությանը ենթակա Պետական գույքի կառավարման կոմիտեի և Կադաստրի կոմիտեի հետ՝ հաշվի առնելով հետևյալը՝ 6. նախագծի ամփոփաթերթում նշված Տարածքային կառավարման և ենթակառուցվածքների նախարարության դիտարկումը, որ նախագծին կից ներկայացված հատակագծերում առկա են նաև 400.77 ք.մ. մակերեսով շինություններ, որոնք նախագծում հիշատակված չեն, նախագծի հեղինակների կողմից «ընդունվել է ի գիտություն», այսինքն անհասկանալի է նախագծին կից նյութերում ներկայացված հատակագծի և նախագծով սահմանվող «Աղձք» պատմամշակութային արգելոցի տարածքի համապատասխանության առկայությունը կամ դրա բացակայությունը. 7. նախագծի ամփոփաթերթում նշված Կադաստրի կոմիտեի առաջարկությանը՝ նախագիծը շրջանառության մեջ դնել կադաստրային քարտեզում ՀՀ կառավարության 2021 թվականի ապրիլի 29-ի «Կադաստրային քարտեզում հայտնաբերված սխալների ուղղման կարգը սահմանելու մասին» N 698-Ն որոշմամբ սահմանված կարգով ուղղումներ կատարելուց և հուշարձանի փաստացի սահմանազատված տարածքի նոր չափագրման նյութեր ներկայացնելուց հետո, նախագծի հեղինակները արձագանքել են, որ կատարվել է նոր չափագրություն, որի արդյունքում պարզվել է, որ02-008-0010-0023 կադաստրային ծածկագրով հողատարածքի վրա առկա է բնակելի տուն՝ բնակիչներով։ Արգելոցի տարածքը որոշվել է սահմանել 0.20925 հա, որը N 34/12.1/3689-2022 ելից գրությամբ փետրվարի 21-ին ներկայացվել է Կադաստրի կոմիտե։ Տվյալ դեպքում ևս անհասկանալի է Կադաստրի կոմիտեի առաջարկության իրացվածությունը։ 8. Նախագծի հիմնավորման համաձայն «Ներկայում «Աղձք» պատմամշակութային արգելոցի ստեղծումը պայմանավորված է այն հանգամանքով, որ դրանք հանդիսանում են հանրապետական նշանակության հուշարձաններ և ընդգրկված են պետական ցուցակում:..», մինչդեռ ՀՀ ՀՀ կառավարության 2002 թվականի մայիսի 29-ի N 628 որոշմամբ հաստատված Հայաստանի Հանրապետության Արագածոտնի մարզի պատմության և մշակույթի անշարժ հուշարձանների պետական ցուցակի 2.8-րդ կետով նախատեսված են նաև տեղական նշանակության հուշարձաններ, հետևաբար անհասկանալի արդյո՞ք նախագծով առաջարկվող «Աղձք» պատմամշակութային արգելոցի սահմաններում վերջիններս ընդգրկվելու են, թե ոչ։ 9. Համաձայն նախագծի հիմնավորման 2014-2020 թթ. հուշարձանի պեղումների համար ՀՀ պետական բյուջեից հատկացվել է շուրջ ***150 ՀՀ դրամ*** գումար: Առաջարկում ենք՝ հստակեցնել։   Նախագծի 5-րդ կետի 2-րդ ենթակետով նախատեսվում է անհատույց օգտագործման իրավունքով հողամաս տրամադրել «Պատմամշակութային արգելոց-թանգարանների և պատմական միջավայրի պահպանության ծառայություն» պետական ոչ առևտրային կազմակերպությանը: Սակայն հարկ է նշել, որ ՀՀ հողային օրենսգրքի 75-րդ հոդվածով նախատեսված է կարգավորում պետական և համայնքային սեփականությանը պատկանող հողերի անհատույց օգտագործման տրամադրման կարգի վերաբերյալ: Այս համատեքստում հողամասը անհատույց օգտագործման տրամադրելու կարգը չի համապատասխանում ՀՀ հողային օրենսգրքով սահմանված կարգին: | Ընդունվել է։  Աշխատանքային կարգով տրամադրվել է պարզաբանում և տեղեկանք հիմնավորման մեջ կատարվել է լրացում։  Ընդունվել է։  Տեղեկացնում ենք, որ մասնաճյուղի ստեղծումից հետո դրանք հաշվառվում են, հաստատվում են կանոնադրությունները և ստանում պետական գրանցումներ։  Ընդունվել է ։  Ընդունվել է։  Ընդունվել և հստակեցվել է թիվը։  Ընդունվել է։ |

|  |  |
| --- | --- |
| **ՀՀ կադաստրի կոմիտե** | ՍԹ/3434-2022 |
| **06,04,2022** |
| Նախագծին կից ներկայացված հատակագծերի համաձայն՝ «Աղձք» պատմամշակութային արգելոցի զբաղեցրած տարածքի մակերեսը կազմում է ընդհանուր 0.20925 հա (0.17804 հա և 0.03121 հա): Ըստ էլեկտրոնային կադաստրային քարտեզի՝ 0.17804 հա հողամասը ներառված է 02-008-0010-0020 կադաստրային ծածկագրով, պետական սեփականություն հանդիսացող, հատուկ պահպանվող տարածքների նպատակային նշանակության հողամասի սահմաններում, որի վերաբերյալ դիտողություններ չունենք, իսկ մնացած 0.03121 հա մակերեսով հողամասը ներառված է 02-008-0010-0040 կադաստրային ծածկագրով, քաղաքացու անվամբ հաշվառված (հողամասի նկատմամբ իրավունքների պետական գրանցում առկա չէ) բնակավայրերի նպատակային նշանակության հողամասի սահմաններում:  Կադաստրային քարտեզի և Կադաստրի կոմիտեում առկա օրթոֆոտոհատակագծերի համեմատական վերլուծությունից պարզվել է, որ Նախագծում հիշատակված 0.20925 հա հողամասի մեջ ներառված չեն հուշարձանի փաստացի սահմանազատված տարածքի որոշ հատվածներ:  Հաշվի առնելով վերոգրյալը՝ առաջարկում ենք կադաստրային քարտեզում ուղղումներ կատարելու նպատակով ներկայացնել հուշարձանի փաստացի սահմանազատված տարածքի նոր չափագրման նյութեր՝ առաջնորդվելով ՀՀ կառավարության 2021 թվականի ապրիլի 29-ի «Կադաստրային քարտեզում հայտնաբերված սխալների ուղղման կարգը սահմանելու մասին» N 698-Ն որոշման դրույթներով:  Կից տրամադրում ենք հատված կադաստրային քարտեզից՝ համադրված օրթոֆոտոհատակագծերի և Նախագծով ներկայացված հողամասերի հատակագծերի հետ: | Ընդունվել է և արգելոցի տարածք է սահմանվել 0,017804 հա, իսկ մատնանշված դիտարկումը հետագայում կներառվի արգելոցի զարգացման համատեքստում։ |
| ՀՀ տարածքային կառավարման և ենթակառուցվածքների նախարարություն | ԳՍ//8506-2022 |
|  | 08,04,2022 |
| ««Աղձք» պատմամշակութային արգելոց ստեղծելու, «Աղձք» պատմամշակութային արգելոցի մասնաճյուղ ստեղծելու և Հայաստանի Հանրապետության կառավարության 2003 թվականի մարտի 7-ի N 312-Ն որոշման մեջ լրացում կատարելու մասին» ՀՀ կառավարության որոշման նախագծի լրամշակված տարբերակի վերաբերյալ տեղեկացնում ենք, որ համաձայն «Պետական գույքի կառավարման մասին» ՀՀ օրենքի 7-րդ հոդվածի 1-ին մասի 17-րդ կետի՝ պետական գույքի անհատույց օգտագործման տրամադրման լիազորությունը վերապահված է  ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին։ | Չի ընդունվել է, քանի որ արգելոցը հանդիսանում է հուշարձան, որի հետ իրավահարաբերությունները կարգավորվում են համաձայն «Պատմության և մշակույթի անշարժ հուշարձանների ու պատմական միջա­վայրի պահպանության և օգտագործման մասին» Հայաստանի Հանրապետության օրենքի դրույթների։ |

|  |  |  |
| --- | --- | --- |
| **Սոցիալական նախարարական կոմիտե** | | **10․05․2022թ․** |
| **NԿԱ/132-2022** |
| Որոշվեց՝ տալ դրական դիրքորոշում՝ պայմանով, որ, Վարչապետի աշխատակազմի ղեկավարի տեղակալ Սարգիս Թորոսյանի դիտարկման հիման վրա, նախագծով առաջարկվող հողամասի անհատույց տրամադրման կարգը կհամապատասխանեցվի Հողային օրենսգրքի 75-րդ հոդվածով նախատեսված՝ պետության և համայնքների սեփականությանը պատկանող հողերի անհատույց (մշտական) օգտագործման տրամադրման կարգին: | **Ընդունվել է։** | |